62022CO0690_INF
Tiesas (septītā palāta) 2023. gada 24. maija rīkojums –
Shortcut
(lieta C‑690/22)
Lūgums sniegt prejudiciālu nolēmumu – Tiesas Reglamenta 99. pants – Kopējā pievienotās vērtības nodokļa (PVN) sistēma – Direktīva 2006/112/EK – 178. panta a) punkts – Tiesības uz atskaitīšanu – Īstenošanas noteikumi – 226. panta 6. punkts – Rēķinā obligāti norādāmās ziņas – Sniegto pakalpojumu apjoms un veids – Rēķini, kuros ietverts sniegto pakalpojumu vispārējs apraksts
1.
Nodokļu tiesību aktu saskaņošana – Kopējā pievienotās vērtības nodokļa sistēma – Priekšnodokļa atskaitīšana – Tiesības uz atskaitīšanu – Nosacījumi – Formālas prasības – Piemērojamība – Rēķins, kurā norādīts sniegto pakalpojumu raksturs – Juridiski pietiekami precizējumi – Valsts tiesas kompetencē esoša pārbaude
(Padomes Direktīvas 2006/112 178. panta a) punkts un 226. panta 6. punkts)
(skat. 32.–34., 43. un 44. punktu)
2.
Nodokļu tiesību aktu saskaņošana – Kopējā pievienotās vērtības nodokļa sistēma – Priekšnodokļa atskaitīšana – Tiesības uz atskaitīšanu – Nosacījumi – Materiāltiesiskas prasības – Formālas prasības – Nodokļa maksātājs, kas nav ievērojis noteiktas formālas prasības – Nodokļu administrācija, kuras rīcībā ir vajadzīgā informācija, lai konstatētu materiāltiesisko prasību izpildi – Tiesību uz atskaitīšanu atteikums – Nepieļaujamība
(Padomes Direktīvas 2006/112 178. panta a) punkts, 219. pants un 226. panta 6. punkts)
(skat. 59. punktu un rezolutīvo daļu)
Rezolutīvā daļa
Padomes Direktīvas 2006/112/EK (2006 gada 28. novembris) par kopējo pievienotās vērtības nodokļa sistēmu 178. panta a) punkts, 219. pants un 226. panta 6. punkts
ir jāinterpretē tādējādi, ka
tie nepieļauj to, ka valsts nodokļu iestādes var atteikt tiesības atskaitīt pievienotās vērtības nodokli, pamatojoties uz to, ka rēķini, kuros ir tādas ziņas kā “lietojumprogrammu izstrādes pakalpojumi”, neatbilst formālajām prasībām, kas minētas šajā pēdējā tiesību normā.